Jälle on üks tore ja kerge  koolinädal läbi. See nädal sisaldas uue Eesti rahvusspordi leiutamist- Kohukesepall. Nüüd hoiatus: Do NOT try this at home/school/wherever you are! Aga ma võin ju õpetada. Vaja läheb: K-Kohuke, kilekott juhuks kui kohukesepaber katki läheb ja matemaatika (võib ka füüsika) raamat/tv. Keegi viskab kohukest ja teine söödab selle talle raamatuga lüües tagasi. Võib ka mujale sihtida, näiteks Pille (Tanel) pihta. Ja seda tuleb harrastada matemaatika tunnis.  Teine sport: Tuplavise. Vaja läheb: Tupla (võimalikult  suur). Reegelid pole, loobi seda vastu seinu, Pille pihta, vastu akent ja mujale, kuhu tahad. Ainult mitte Liinale, sest ta viskab Tupla ära.  Kolmas: narkolabor. Vaja läheb: kriiti ja midagi, millega kriiti purustada. Selle ala maailmameister on Kristen. Aga reeglid: purusta kriit ja määri see eesistujatele selga, nii et nad ei märka. Eesistujad peaksid kandma musta, sest nii on tulemus kõige rohkem näha.    Niipalju siis spordist. Ja nüüd päris narkost. Neljapäeval käisid narkokoerad.  Nuuskisid kotte ja läksid ära. Aga jälgi leiti. Ja me jätkasime vene keele tunnikontrolliga.    Ja matemaatika ja bioloogia tunnid mööduvad pidevas eksamiks harjutamises. Aga tegelikult on sinna veel 2 kuud aega. Kuid see möödub kindlasti kiiremini kui me arvata oskame. Aga niikaua ma eelistan sellele mitte mõelda.    OK, õues on oknotsember ja ma lähen seda nautima, kuni saab! (st. aasta läbi ;)